এর বিকল্প হিসেবে বাড়িঘরেও বৃষ্টির জল ধরে রেখে তা ফুটিয়ে খাওয়া এবং অন্যান্য কাজে ব্যবহারযোগ্য করে তোলার ওপর জোর দেন তাঁরা। বৃষ্টির জল অত্যন্ত নিরাপদ ও স্বচ্ছ বলে তাঁরা অভিমত দেন। রিং কুয়োর জলও তুলনায় ভাল বলে অভিমত তাঁদের। তাঁরা বলেন, ত্রিপুরায় কদমতলা (উত্তর জেলা) জিরানিয়া (পশ্চিম জেলা) এবং কৈলাসহরে (ঊনকোটি জেলা)–র কিছু কিছু স্থানে জলে আর্সেনিক মিলেছে, তবে তার উপস্থিতি উদ্বেগজনক নয় বলে জানান তাঁরা। এদিন স্কুলপর্যায়ে চিত্রাঙ্কন প্রতিযোগিতায় যারা পুরস্কৃত হয়েছে তারা হল— প্রথম স্থানে কেন্দ্রীয় বিদ্যালয়ের বিদিপ্তা দেব, দ্বিতীয় ডন বসকোর উজ্জয়ন পাল এবং তৃতীয় স্থানে শ্রীকৃষ্ণ মিশনের তৃষিতা ভৌমিক।